બીમારીથી કંટાળેલા એક યુવાને નદીમાં ઝંપલાવી અાત્મહત્યા કરતાં રિવરફ્રન્ટ પોલીસે ગુનો દાખલ કરી તપાસ હાથ ધરી છે. શાહપુર વિસ્તારમાં દરવાજાના ખાંચા નજીક અાવેલી બોરડીવાળી પોલમાં રહેતા માલવ કિરિટભાઈ ત્રિવેદી નામના ૩૧ વર્ષીય યુવાન છેલ્લા કેટલાક વખતથી બીમારીથી પીડાતો હતો. બીમારીથી કંટાળેલા અા યુવાને નહેરુબ્રિજ અને એલિસબ્રિજ વચ્ચે ઘાટ નં.૮ નજીક સાબરમતી નદીમાં પડતું મૂકી અાત્મહત્યા કરી હતી. ફાયરબ્રિગેડના જવાનોએ લાશને બહાર કાઢી પીએમ માટે મોકલી અાપી હતી.